วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
13 ก.ค. 2558

ASL SECURITIES
ภาครวมตลาดภาคเช้า: ดัชนีไทย SET ปิดบวก 1486.41(+1.51) กรอบ 1480-1487 แกว่งออกด้านข้าง คาดจะมีแรงขายเล่นรอบ หากเข้าใกล้แนวต้าน 1,488 ตลาดภูมิภาคแกว่งไซต์เวย์เช่นเดียวกัน เว้นตลาดจีนแกว่งหวือหวา รอลุ้นเรื่องของกรีซอีกสามวัน หลังการประชุมวันอาทิตย์ยังไม่สรุปโดยเฉพาะการขึ้นภาษีและลดค่าใช้จ่ายบำเน็จบำนาญของภาครัฐ ผู้นำยูโรโซนต้องการให้กรีซนำแผนปฏิรูปฉบับใหม่ผ่านสภาของกรีซก่อนซึ่งจะจัดขึ้นในวันพุธ มิฉะนั้นจะให้กรีซออกจากยูโรโซนชั่วคราวก่อนเป็นเวลา 5 ปี ส่วนตลาดหุ้นไทยยังมีแรงเทขายต่างชาติ จึงขึ้นไม่ได้ จับตารอประกาศงบแบงก์ พาณิชย์ประเมินฟองสบู่หุ้นในจีนไม่กระทบเศรษฐกิจที่แท้จริง  ชี้ส่งออกตลาดจีนยังมีโอกาสเติบโต แนะจับตา “ฟองสบู่-ค่าเงินหยวน” ด้านนางเจเน็ต เยลเลน ยืนยันปรับขึ้นอัตราดอกเบี้ยในปีนี้ แต่ต้องจับตาเหตุการณ์ต่างประเทศ เพื่อให้มั่นใจว่าจะไม่ส่งผลกระทบต่อเศรษฐกิจสหรัฐ และเป็นอุปสรรคต่อการปรับขึ้นอัตราดอกเบี้ยในปีนี้ หุ้นที่บวกดัชนี คือ SCB KBANK KTB TRUE BIGC HMPRO BAY SPG AOT  หุ้นที่ลบดัชนี  คือ ADVANC PTT PTTEP IVL SCC CPALL TMB INTUCH BDMS
 
แนวโน้มตลาดและหุ้นที่น่าสนใจภาคบ่าย
ยืน 1,485 ได้ มีโอกาสปรับขึ้นทดสอบ 1,504
แนวโน้มภาคบ่ายเชิงเทคนิค: ดัชนีปรับตัวเพิ่มขึ้นอย่างต่อเนื่อง หลังจากสามารถเบรคผ่านกรอบ Falling Wedges  มาได้  หากยืน 1,485 ได้ต่อ มีโอกาสปรับตัวขึ้นทดสอบแนว    ต้านที่ 1,504    
 
EPG (ราคาปิดภาคเช้า 9.70)
แนะนำซื้อเก็งกำไร ราคาสามารถเบรคเส้น Neckline ขึ้น พร้อมการตัดขึ้นของเส้นค่าเฉลี่ย มีแนวโน้มไปได้ต่อ โดยมีแนวต้านแรกที่ 10 บาท และมี 9.4 เป็นจุดตัดขาดทุน
 
KCM (ราคาปิดภาคเช้า 1.60)
แนะนำซื้อ ราคาสามารถยืนเหนือเส้นค่าเฉลี่ย 200 วันได้ พร้อมกับการเกิด Golden Cross มีเป้าหมายทางเทคนิคที่ 1.88 (Fibo 38.2%) 
 
 